Všeobecne záväzné nariadenie
hlavného mesta Slovenskej republiky Bratislavy
č. 6/2009
zo 17. decembra 2009
o určení názvov novovzniknutých ulíc v mestských častiach Bratislava-Čunovo, Bratislava-Nové Mesto, Bratislava-Staré Mesto a Bratislava-Záhorská Bystrica

Mestské zastupiteľstvo hlavného mesta Slovenskej republiky Bratislavy podľa § 2b zákona Slovenskej národnej rady č. 369/1990 Zb. o obecnom zriadení v znení zákona č. 453/2001 Z. z. § 6a ods. 2 písm. 1) zákona Slovenskej národnej rady č. 377/1990 Zb. o hlavnom meste Slovenskej republiky v znení zákona č. 535/2008 Z. z. a čl. 7 ods. 6 písm. u) štatútu hlavného mesta Slovenskej republiky Bratislavy ustanovuje:

§ 1
Úvodné ustanovenie

(1)  Toto všeobecne záväzné nariadenie hlavného mesta Slovenskej republiky Bratislavy (ďalej len „nariadenie“) určuje názvy novovzniknutých ulíc, ktoré vznikli výstavbou pozemných komunikácií v mestských častiach Bratislava-Čunovo, Bratislava-Nové Mesto, Bratislava-Staré Mesto a Bratislava-Záhorská Bystrica.

(2)  Navrhované názvy ulíc boli schválené miestnym zastupiteľstvom mestskej časti Bratislava-Čunovo unesením č. 305/2009 a uznesením č. 306/2009, miestnym zastupiteľstvom mestskej časti Bratislava-Nové Mesto uznesením č.14/20, miestnym zastupiteľstvom mestskej časti Bratislava-Staré Mesto uznesením č. 147/2008 a miestnym zastupiteľstvom mestskej časti Bratislava-Záhorská Bystrica uznesením č.348/2009.

§ 2
Určenie názvov ulíc

(1)  V mestskej časti Bratislava–Čunovo sa pre novovzniknuté ulice určujú názvy
a)	K pasienkom, ktorá tvorí odbočenie z Novosadnej ulice,
b)	Ovsená ulica, ktorá tvorí napojenie na Ražnú ulicu.

(2)  V mestskej časti Bratislava-Nové Mesto sa pre novovzniknuté ulice v lokalite Stráže na bratislavskej Kolibe určujú názvy
a)	Bobuľová ulica, ktorá tvorí odbočenie zo Strážnej ulice, 
b)	Viniferová ulica, ktorá tvorí odbočenie z Bobuľovej ulice.

(3)  V mestskej časti Bratislava-Staré Mesto sa pre novovzniknutú komunikáciu, ktorá tvorí spojnicu medzi Dostojevského radom a Pribinovou ulicou určuje názov
Krupkova ulica.

(4)  V mestskej časti Bratislava-Záhorská Bystrica sa pre novovzniknuté ulice, v lokalite Ivance – Vlkovka 5 určujú názvy
a)	Brumovická ulica, ktorá tvorí napojenie na Trstínsku ulicu,
b)	Gajarská ulica, ktorá tvorí napojenie na Brumovickú ulicu, 
c)	Kútska ulica, ktorá tvorí napojenie na Brumovickú ulicu, 
d)	Lozornianska ulica, ktorá tvorí napojenie na Brumovickú ulicu, 
e)	Jozefa Vachovského, ktorá tvorí odbočenie z ulice Na Vlkovkách,
f)	Pavla Blaha, ktorá tvorí odbočenie z ulice Na vlkovkách.

(5)  V mestskej časti Bratislava-Záhorská Bystrica sa pre novovzniknutú ulicu, v lokalite Strmé vŕšky, ktorá tvorí odbočenie z Donskej ulice určuje názov
Nevská ulica.

§ 3
Spoločné ustanovenia

(1)  Presné vymedzenie ulíc, ktorých názvy sú určené v § 2 je znázornené v situačných plánoch č. 1 až č. 7, ktoré tvoria prílohu tohto nariadenia. 

(2)  Označenie ulíc určených týmto nariadením vykoná v mestských častiach Bratislava-Čunovo, Bratislava-Nové Mesto, Bratislava-Staré Mesto a Bratislava-Záhorská Bystrica na vlastné náklady hlavné mesto Slovenskej republiky Bratislava.

(3)  Hlavné mesto Slovenskej republiky Bratislava zapíše názvy ulíc určené týmto nariadením do evidencie názvov ulíc a verejných priestranstiev.

§ 4
Účinnosť

Toto nariadenie nadobúda účinnosť 15. januára 2010.

Ing. Andrej Ďurkovský
primátor